Berthier (puška)
<s>Bertje (Berthier) je naziv za karabine i puške repetirke koji su nastali u Francuskoj.</s><s>Prvobitno kao konjički karabini koji je konstruisao Emil Bertje, a kasnije na bazi Bertjeovog su napravljene i puške.</s><s>Puške i karabine Bertje su uglavnom koristile francuske kolonijalne snage i konjica.</s><s>Proizvedeno je preko 2 miliona komada.</s>

<s>Tokom Prvog svetskog rata ova puška se našla i u naoružanju Srpske vojske na Solunskom frontu.</s>

<s>Istorija</s>

<s>Bertje nastaje 1890. godine kao artiljerijski i konjički karabin pod oznakom „Mousquetons Berthier” koji su se znatno razlikovali od puške Lebel 1886.</s><s>Ovaj karabin je dizajnirao Emil Bertje, inžinjer u Alžirskim železnicama.</s><s>Taj karabin je koristio municiju 8mm Lebel kao i puška Lebelka.</s><s>Karabini Bertje su 1890. i 1892. zamenili zastarele jednometne karabine „Gras 1874”.</s><s>Karabinske verzija puške Lebel 1886 se pokazala kao neadekvatna tokom ispitivanja zbog težine i veoma sporog punjenja dok bi vojnik bio na konju.</s><s>Bertjeovi karabini su koristili magacine bazirane na patentu Manlihera ali sa kapacitetom od 3 metaka.</s><s>Prednost karabina Bertje u odnosu na pušku Lebel je bilo dosta brže punjenje iako je Lebelka ima kapacitet 8 metaka.</s>

<s>Nakon uspešnog uvođenja karabina, na njihovoj osnovi nastaju i vojničke puške koje su se koristile prvenstveno u Francuskim kolonijama i od strane kolonijalnih trupa.</s><s>Ove puške su nosile oznake „Mle 1902” i „Mle 1907”.</s><s>Bile su lakše i jednostavnije za održavanje, a pokazalo se i da su prikladnije za upotrebu u džunglama u odnosu na pušku Lebelku.</s>

<s>Na početku Prvog svetskog rata francuska vojska u Evropi je bila naoružana puškama Lebel 1886 dok su artiljerci, konjica i žandarmi nosili karabine Bertje.</s><s>Trupe u kolonijama su koristile karabine i puške sistema Bertje.</s><s>Nakon što se pokazalo da su puške Lebel 1886 iako izdržljive i robusne ipak komplikovane za punjenje pa tako dolazi do nastanka puške koja je nosila oznaku „Fusil Mle 1907/15”.</s><s>Proizvedeno je 435.000 pušaka M1907/15, a ovu pušku je koristila Legija stranaca ali i Srpska vojska, američki i crnački dobrovoljci koji su se borili na francuskoj strani kao i Ruske ekspedicione snage u Francuskoj i na Solunskom frontu.</s>

<s>Posle rata francuska vojska je planirala zamenu municije 8mm Lebel jer nije bila pogodna za veći kapacitet metaka zbog oivičenja pri dnu ali ipak karabini i puške Bertje ostaju u naoružanju artiljeraca.konjice, žandarma kao i kolonijalnih trupa dok francuska armija i dalje koristi pušku Lebel 1886.</s><s>Nakon uvođenja u službu novog metka 7.5×54mm dolazi do prepravljanja pušaka i karabine Bertje u taj kalibar međutim samo 80.000 komada je prepravljeno u novi kalibar jer je 1936. u naoružanje uveden puška MAS-36.</s>

<s>Uprkos novoj pušci, francuska armija tokom Drugog svetskog rata je i dalje koristila Bertje.</s><s>Karabini i puške Bertje su korišćeni tokom bitke za Francusku i bitke za norvešku 1940.</s>

<s>Nakon Drugog svetskog rata Bertje su uglavnom bili povučeni iz upotrebe i ostali su u rezervi.</s><s>Karabini Bertje su ipak i dalje ostali u upotrebi od strane Legije stranaca, prekomorskih kolonijalnih jedinica dok su u naoružanju francuskih policijcskih jedinica ove puške ostale sve do 1980-ih.</s>

<s>Krajem 1940-ih Turska svojim šumarima daje na korišćenje karabine Bertje koji su zarobljeni tokom Prvog svetskog rata, a kasnije su poslužili šumarima za zaštitu šuma od krađe drva.</s>

<s>Modeli i verzije 
 La carabine de cavalerie-konjički karabin iz 1890.</s><s>Poznat i kao „Manlicher Berthier”.</s><s>Težak 2.7kg i sa kapacitetom od 3 metka.</s><s>La carabine de cuirassiers Mle 1890- karabin namenjen elitnoj konjici.</s><s>Le mousqueton d’artillerie Mle 1892-karabin namenjen artiljercima.</s><s>Le fusil Mle 1902 de tirailleur indochinois-puška namenjena kolonijalnim trupana u Indokini.</s><s>Le fusil Mle 1907 de tirailleur sénégalais-puška namenjena senegalskim trupama.</s><s>Le fusil Mle 1907/15-puška kapaciteta 3 metaka, korišćena i u Srpskoj vojsci, takođe može koristiti bajonet puške Lebel.</s><s>Le fusil Mle 1907/15-M16 -puška kapaciteta 5 metaka.</s><s>Le Mousqueton Mle 1892 M 16 -karabin kapaciteta 5 metaka.</s><s>Le fusil 07/15 M 34-puške iz 1915. preinačene u kalibar 7,5×54 mm.</s><s>Kapacitet magacina 5 metaka.</s>

<s>Korisnici 
 
 
 
 
  Druga španska republika</s>

<s>Vidi još 
 Mauzer 98
 Lebel 1886
 K98 Mauzer
 Mosin Nagan
 Li Enfild</s>

<s>Reference</s>

<s>Literatura 
 Claude Lombard, "La manufacture Nationale de Chatellerault",1987, Brissaud a Poitiers, .</s><s>Bruce N. Canfield, US Infantry Weapons of the First World War, Copy right Bruce N. Canfield 2000, Andrew Mowbray, Inc- publisher.</s><s>Page 95-98</s>

<s>Puške</s>

